Author: Peter
Last saved by: PlevaL
Company: urad

Predkladacia správa

     Materiál predkladá Ministerstvo obrany Slovenskej republiky na základe vlastnej iniciatívy.
     Ministerstvo obrany Slovenskej republiky prehodnotilo úlohy uložené uzneseniami vlády Slovenskej republiky v období od 1. januára 1995 do 31. marca 2003, ktorých je gestorom, spolugestorom alebo pri ktorých je spoluzodpovedné za plnenie, a to z časového a vecného hľadiska a z hľadiska ich aktuálnosti. Do materiálu boli zahrnuté i úlohy, ktoré sú duplicitné  alebo ich v plnom rozsahu zabezpečujú iné legislatívne normy záväzné pre MO SR a ďalšie rezorty a osobitné uznesenia vlády SR a ich vyhodnocovanie nie je potrebné.
     Návrh na zrušenie obsahuje  35 úloh, ktoré MO SR navrhuje zrušiť a vypustiť z ďalšieho sledovania a vyhodnocovania.
     Predkladaný materiál nemá finančný, ekonomický, environmentálny vplyv, ani vplyv na zamestnanosť.
     Návrh sa predkladá po zapracovaní pripomienok z medzirezortného pripomienkového konania bez rozporov.